நடைமுறையில் இதில் என் பங்கு மிகவும் குறைவு. விக்கி முறைகள் பற்றி சில ஆலோசனைகள் வழங்குவதோடும் இயன்றால் சில பயிற்சிகளுக்குச் செல்வதோடும் சரி. இந்தக் கூட்டுறவில் தங்களுக்கு உடன்பாடு இல்லையெனில், கூட்டுறவை எப்படி முறித்துக் கொள்வது என்பற்கான வழிமுறையும் ஒப்பந்தத்திலேயே உள்ளது. அதற்கான முன்னெடுப்பை நீங்கள் மேற்கொள்ளலாம்.  
://இவர் தன் தொழில்சார் முன்னேற்றத்திற்கு த.வி.யை பயன்படுத்துகிறாரோ என ஐயமுள்ளது. பொருளாதார நன்மை, பணம், சலுகை என்பவற்றுடன் ஈடுபடும் ஒருவர் ஒரு உண்மையான தன்னார்வலராக இருக்க முடியாதது.//  
:என்னுடை தற்போதைய விக்கிமீடியா அறக்கட்டளைப் பணிக்கும் தற்போது தமிழ் விக்கிப்பீடியாவில் மேற்கொள்ளப்பட்டு வரும் அரசு முயற்சிகளுக்கும் தொடர்பு இல்லை. புரிந்துணர்வு ஒப்பந்தத்தின் அடிப்படையில், இக்கூட்டுறவுக்குத் தமிழ் விக்கிப்பீடியா சமூகமே முதன்மை stakeholder. 2005 முதலே பரப்புரை, நிறுவனக் கூட்டுகளில் தன்னார்வமாக ஈடுபட்டு வந்துள்ளேன். அதன் தொடர்ச்சியாகவே தற்போதைய என் செயற்பாடுகளைப் பார்க்கிறேன். நிச்சயம் ஒரு கட்டத்தில் என் பணியும் தன்னார்வப் பங்களிப்பும் இவ்வாறு நோக்கப்படும் என்பதால் இன்னும் கூடுதல் பொறுப்புணர்வுடன் செயற்பட்டே வந்திருக்கிறேன்.  
:இக்கூட்டுறவின் பெறுமதியை மதிப்பிட வேண்டுமெனில் ஒட்டுமொத்தமாக அணுகுவதே தகும். தமிழ் விக்கிப்பீடியாவில் மட்டும் ~20000 கட்டுரைகள் ஊராட்சிகள், கோயில்கள் தொடர்பாகப் பதிவேறி உள்ளன. 2000 நாட்டுடைமையான நூல்கள் விக்கிமூலத்தில் பதிவேறியுள்ளன. 5,00,000 பக்கங்கள் விக்கிமூலத்தில் பதிவேற்றப்பட்டுள்ளன. ஆயிரணக்கணக்கான ஆசிரியர்களுக்கும் மாணவர்களுக்கும் விக்கிப்பீடியா பற்றிய விழிப்புணர்வு ஏற்படுத்தப்பட்டுள்ளது. தமிழக அரசு ஆக்கங்கள் அனைத்தும் படைப்பாகப் பொதும உரிமத்தில் வெளியாகியுள்ளன. உலகிலேயே இவ்வாறு செய்த இன்னொரு அரசு கிடையாது. எனவே, ஆசிரியர் பயிற்சிகள் மூலம் வரும் கட்டுரைகளின் போதாமைகளை மட்டும் கருத்தில் கொண்டு இக்கூட்டு முயற்சியைப் பார்ப்பது முழுமையான அணுகுமுறையாக இருக்காது.  
://இவர் விக்கிக்கு வெளியில் என்னைப்பற்றி விமர்சனங்கள் இடம்பெறுவதாகவும் ஆகவே நான் கவனமாக நடந்து கொள்ள வேண்டும் என, தனிப்பட்ட ரீதியாக மறைமுக அச்சுறுத்தல்கள் விடுத்துள்ளார். தற்போது அப்பயனர்கள் குறிப்பிட்டார்களா அல்லது வேண்டுமென்றே முரண்பாடு கொள்ளவதற்காச் சொன்னாரா என ஐயமுறவுள்ளது.//  
:தனிப்பட்ட உரையாடல்களில் பகிர்ந்த செய்திகளை out of context எடுத்துரைப்பது முறையன்று. தவிர்க்க வேண்டுகிறேன். உண்மைக்கு மாறான எதனையும் யாரிடமும் தனிப்படவோ பொதுப்படவோ குறிப்பிடும் வழக்கம் எனக்கு இல்லை. உங்கள் நலனிலும் செயற்பாட்டிலும் அக்கறை கொண்டு தனிப்பட விடுத்த செய்திகளை அச்சுறுத்தலாக நீங்கள் புரிந்து கொண்டதற்கு வருந்துகிறேன்.  
://ரவி கட்டாய விக்கிவிடுப்பு எடுக்க வேண்டும்.//  
:இதனை நேரடி மிரட்டலாகக் கருதி தக்க நடவடிக்கை எடுக்குமாறு மற்ற நிருவாகிகளையும் அதிகாரிகளையும் கேட்டுக் கொள்கிறேன். நன்றி.--இரவி (பேச்சு) 06:09, 5 சூன் 2017 (UTC)  
::ஏரணச் சுழற்சி முறையில் பக்கப் பக்கமாக உரையாடுவதைத் தவிர்த்து, சுருக்கமாக குறிப்பிடுகிறேன். நான் காரணமின்றி இங்கு அறிக்கையிடவில்லை. ஒரு பிரச்சனைக்கு எப்போதும் மூலம் இருக்கும். ஆகவே அது விக்கிக்குள்ளும் இருக்கலாம் வெளியிலும் இருக்கலாம். ஆகவே என் தரப்பு நிலையை நியாயப்படுத்த எனக்குள்ள உரிமையை மறுக்கக்கூடாது. --Ant<font color="red">a</font>n<font color="red"><big>**O**</big></font> 06:42, 5 சூன் 2017 (UTC)  
::அன்ரன், உங்கள் குற்றச்சாட்டுக்களுக்கு இரவி விளக்கம் அளித்துள்ளார். தனிப்பட்ட அளவில் அரசின் ஊடாட்டத்தில் சந்திக்கக்கூடிய கட்டுப்பாடுகள் புரிந்துகொள்ளக்கூடியவையே. இதை நானும் இத்தகைய ஒருங்கிணைப்பில் ஈடுபட்டிருந்த பிற விக்கியர்களும் சந்தித்திருக்கிறோம். இதுபோன்ற ஒத்துழைப்புக்களில் நமது புரிந்துணர்வு ஒப்பந்தத்தையொட்டி, விக்கியின் அடிப்படைக்கொள்கைகளுக்கு ஊறுவிளைவிக்காமல் அதேவேளை அவர்கள் இடத்திலிருந்துபார்த்து இணக்கமாக வழிநடத்தவேண்டியிருக்கும். அந்த நோக்கில் பல விக்கிப்பீடியர்களும் அதுதொடர்பில் கருத்திட்டிருக்கிறார்கள். நான் அடிக்கடி பார்க்காவிட்டாலும் ஓர் உரையாடலில் மயூரநாதன் சில பரிந்துரைகளை வைத்திருந்தார் என நினைவுள்ளது. விக்கி விடுப்பைப்பொருத்தவரை உங்களை யாரும் கட்டாயப்படுத்தவில்லை, கட்டாயப்படுத்தவும் இயலாது.  
::இரவி, உங்களைக்கட்டாய விடுப்பு எடுக்கவேண்டும் என்று அன்ரன் எழுதியது சரியன்று எனினும் அதைமட்டும் பார்க்கையில் நடவடிக்கை எடுக்கவேண்டியதிருப்பதாக நான் கருதவில்லை. ஆனால் மொத்தத்தில் நன்னயம் கருதலில் குறையுள்ளது. இங்கு பல இழைகளிலுள்ள உரையாடல்களைக் கவனித்துள்ள விக்கியர்களின் கருத்தை அறிந்து தேவையேற்பட்டால் நடவடிக்கை எடுக்கலாம். -- சுந்தர் <sup>\பேச்சு</sup> 06:54, 5 சூன் 2017 (UTC)  
அன்டன், நீங்கள் தொடர்ந்தும் எல்லா விடயங்களிலும் புரிந்துணர்வு இன்றி எதிர்மறையாகவும், இடக்கு முடக்காகவுமே கருத்துக்களைத் தெரிவித்து வருகிறீர்கள். பயனர் ஒருவர் கூறிய ஆலோசனை உங்களுக்குப் பிடிக்கவில்லை என்பதற்காகத் தேவையற்ற விதத்தில் அவர் மீது குற்றச்சாட்டுகளைச் சுமத்துவது ஏற்றுக்கொள்ள முடியாதது. விக்கி விடுப்பு எடுக்கும்படி ஆலோசனை கூறியதற்காகக் கோபப்படுகிறீர்கள். எந்தவொரு பயனரையும் விக்கி விடுப்பு எடுக்கும்படி நிர்ப்பந்திக்க முடியாது என நானும், பிற பயனர்களும் ஏற்கெனவே சுட்டிக்காட்டியிருக்கிறோம். ஆனால், நீங்கள் இரவி "கட்டாய" விக்கி விடுப்பு எடுக்க வேண்டும் என்கிறீர்கள். அது என்ன "கட்டாய விக்கிவிடுப்பு"? அவ்வாறு கட்டாயமாக விக்கிவிடுப்பு எடுக்குமாறு கூற எவருக்கும் உரிமை கிடையாது. தமிழ் விக்கிப்பீடியாவின் தரத்தை மேம்படுத்துவதில் உங்களது பணிகள் குறித்து எனக்கு உங்கள் மீது மதிப்பு உண்டு என நான் உங்களுக்கு ஏற்கெனவே கூறியுள்ளேன். ஆனால், இவ்வாறான செயற்பாடுகளின்போது பிற பயனர்களுடன்
நீங்கள் உரையாடும் விதம் எல்லா நேரங்களிலும் எனக்கு ஏற்புடையது அல்ல. பல ஆர்வமுள்ள நீண்டகாலப் பயனர்களின் மனது புண்படும்படியாக உங்கள் கருத்துக்கள் இருந்ததைப் பலரும் கவனித்திருப்பார்கள். இவ்வாறான சூழ்நிலையில் வெளியில் விமர்சனங்கள் வருவதைத் தடுக்க முடியாது. நாம் எல்லா நேரங்களிலும் இணையத்தில் மட்டும் விக்கிப்பணி புரிவதில்லை. பரப்புரை தொடர்பாக வெளியிலும் பலரைச் சந்திக்க வேண்டியுள்ளது. பல்வேறு குற்றச்சாட்டுகளுக்குப் பதிலளிக்க வேண்டியும் உள்ளது. இவ்வாறான குற்றச்சாட்டுகளைக் கவனத்துக்கு எடுத்து உரிய முறையில் கையாளவேண்டியது தமிழ் விக்கி மேம்பாட்டில் ஆர்வமுள்ள எல்லோரதும் கடமை. எனவே
உங்களைப்பற்றிய வெளி விமர்சனங்கள் குறித்து இரவி உங்களிடம் தெரிவித்தது ஒரு நேர்மையான நடவடிக்கைதான். உங்கள் மீது குற்றம் சுமத்துவதற்காக இரவி இது குறித்துப் புனைந்து கூறுகிறார் என்று நீங்கள் கருதுவது தவறு. இத்தகைய விமர்சனங்கள் என்னுடைய காதுக்கும் எட்டியுள்ளன. எனவே இத்தகைய விமர்சனங்களைத் தடுக்க வேண்டுமானால் நீங்கள்தான் முயற்சி செய்யவேண்டும். முன்னர் உங்களுக்குப் பாதுகாப்புப் பயமுறுத்தல் ஏற்பட்டபோது மற்ற அதிகாரிகளும் நமது செயற்பாடுகள் குறித்துக் கலந்து பேசியபோதும் முன்னின்று தேவையான நடவடிக்கைகளை எடுத்தவர் இரவியே. எனவே இது குறித்து இரவி மீது குற்றம் சுமத்துவது வருந்தத்தக்கது. இது போன்ற பிரச்சினைகளில் எவரது பாதுகாப்பையும் விக்கிப்பீடியா உறுதி செய்ய முடியாது என்பது எல்லோருக்கும் தெரியும். இத்தகைய சிக்கல்களில் மாட்டிக்கொள்ளாதபடி கவனமாக நடந்துகொள்ள வேண்டியது நம் ஒவ்வொருவரதும் பொறுப்பு. ஆனால் நீங்கள் தொடர்ந்தும் இவ்வாறான விடயங்களில் வாக்குவாதங்களில் ஈடுபட்டு வருவதைக் காண முடிகிறது. இது உங்களுக்கு மட்டுமன்றித் தமிழ் விக்கிப்பீடியாவுக்கே ஆபத்தானது. தயவு செய்து மற்றவர்களுடைய கருத்துக்களையும் செவிமடுங்கள். பிற பயனர்கள் உங்களுடன் நன்நோக்கில் உரையாடுவதற்கு இடமளியுங்கள். உங்களுடன் உரையாடுவதற்கு மற்றவர்கள் தயங்கக்கூடிய நிலையை ஏற்படுத்த வேண்டாம். ---மயூரநாதன் (பேச்சு) 08:06, 5 சூன் 2017 (UTC)  
:திருத்த வேண்டியிருந்தால், திருத்திக் கொள்ள என் ஆளுமையில் இடமுள்ளது. பொதுவாகக் குறிப்பிடாமல், குறிப்பிட்டுச் சொன்னால் பயனுள்ளதாக இருக்கும். மேலும், பதிலைப் பார்க்கும்போது, ஏற்கெனவே என்மீது கொண்டிருந்த எதிர்மறை எண்ணங்களை வெளிப்பட்டது போன்று உள்ளது. அவ்வாறு இல்லையாயின் என் கூற்றினை நிராகரித்துவிடுங்கள். //பயனர் ஒருவர் கூறிய ஆலோசனை உங்களுக்குப் பிடிக்கவில்லை என்பதற்காகத் தேவையற்ற விதத்தில் அவர் மீது குற்றச்சாட்டுகளைச் சுமத்துவது ஏற்றுக்கொள்ள முடியாதது.// இல்லை, நீங்கள் அவ்வாறான முன்கருத்தைத் கொண்டுள்ளீர்கள். என் பக்க நியாயத்திற்கான காரணத்தை தெளிவாகக் காட்ட உங்களைச் சந்திக்கலாமா எனக் கேட்டுள்ளேன் என்பதையும் கருத்திற் கொள்ளுங்கள். அல்லது, என்மீது குற்றம் மட்டும்தான் தெரிவிக்கப் போகிறீர்கள் என்றால், இதற்கு மேல் ஒன்றும் செய்ய முடியாது. ரவி கேட்டுக் கொண்டபடி நடவடிக்கை எடுங்கள். அப்போதும் நான் பதிலளிக்கலாமா என்பதையும் தெளிவுபடுத்தினால் நல்லது. நன்றி. --Ant<font color="red">a</font>n<font color="red"><big>**O**</big></font> 09:16, 5 சூன் 2017 (UTC)